A határozat elfogadásához

**egyszerű** többség szükséges!

*I. számú előterjesztés*

**Őcsény Község Önkormányzata Képviselő-testületének 2017. március 10. napján**

**1220 órakor megtartandó rendkívüli ülésére**

***Döntés a KÖFOP-1.2.1-VEKOP-16 azonosító jelű pályázat esetében***

***a nyertes ajánlattevő személyéről***

|  |
| --- |
| **Előterjesztő:** Fülöp János polgármester  **Készítette:** dr. Herczig Hajnalka jegyző  **Törvényességi ellenőrzést végezte:** dr. Herczig Hajnalka jegyző |

## Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 114. § (2) bekezdése értelmében a helyi önkormányzat - egyes kötelező feladatainak informatikai támogatása céljából - csatlakozik a helyi önkormányzatok feladatellátását támogató, számítástechnikai hálózaton keresztül távoli alkalmazásszolgáltatást nyújtó, az állam által biztosított, elektronikus információs rendszerhez (a továbbiakban: önkormányzati ASP rendszer).

Az önkormányzati ASP rendszerről szóló 257/2016. (VIII. 31.) Korm. rendelet 12.§ (1) bekezdése értelmében Őcsény Község Önkormányzata 2017. január 1-jéig volt köteles az önkormányzati ASP rendszer gazdálkodási rendszeréhez és önkormányzati adórendszeréhez csatlakozni. A csatlakozás megtörtént.

A csatlakozás könnyítésének érdekében az állam pályázatot írt ki számítástechnikai eszközökre, az adatok migrálására, a szabályozási keretek fejlesztésére, illetve az elektronikus ügyintézés kereteinek kialakítására.

Tekintettel arra azonban, hogy az önkormányzati ASP rendszerrel kapcsolatos pályázati kérelmünk első körben elutasításra került, ismételten támogatási kérelmet kellett benyújtani.

A pályázattal kapcsolatosan 3 céget kerestünk meg ajánlattétel érdekében.

Az ajánlatok közül a legjobbat, vagy összességében a legkedvezőbb ajánlatot kell lefogadni.

Mindezekre tekintettel javaslom az alábbi határozati javaslat elfogadását:

Határozati javaslat:

Őcsény Község Önkormányzatának Képviselő-testülete a ....................... árajánlatát fogadja el és felhatalmazza Fülöp János polgármestert, hogy a pályázat nyertessége esetén a nyertes céggel szerződést kössön.

Felelős: Fülöp János

Határidő: 2017. április 30.

Határozatról értesül: Pénzügy

Irattár

Őcsény, 2017. március 9.

Fülöp János

polgármester